CELEX: 62018CA0201
Language: fi
Date: 2019-03-27 00:00:00
Title: asia C-201/18: Unionin tuomioistuimen tuomio (seitsemäs jaosto) 27.3.2019 (ennakkoratkaisupyyntö, jonka on esittänyt cour d’appel de Mons — Belgia) — Mydibel SA v. Belgian valtio (Ennakkoratkaisupyyntö — Arvonlisävero — Direktiivi 2006/112/EY — Verolainsäädännön yhdenmukaistaminen — Ostoihin sisältyvän veron vähentäminen — Kiinteistöinvestointi — Myynti-ja takaisinvuokraus (sale and lease back) — Arvonlisäverovähennyksen oikaiseminen — Arvonlisäveron neutraalisuuden periaate — Yhdenvertaisen kohtelun periaate)

3.6.2019   
            
            
               FI
            
            
               Euroopan unionin virallinen lehti
            
            
               C 187/27
            
         
      Unionin tuomioistuimen tuomio (seitsemäs jaosto) 27.3.2019 (ennakkoratkaisupyyntö, jonka on esittänyt cour d’appel de Mons — Belgia) — Mydibel SA v. Belgian valtio
      (asia C-201/18) (1)
      
      (Ennakkoratkaisupyyntö - Arvonlisävero - Direktiivi 2006/112/EY - Verolainsäädännön yhdenmukaistaminen - Ostoihin sisältyvän veron vähentäminen - Kiinteistöinvestointi - Myynti-ja takaisinvuokraus (sale and lease back) - Arvonlisäverovähennyksen oikaiseminen - Arvonlisäveron neutraalisuuden periaate - Yhdenvertaisen kohtelun periaate)
      (2019/C 187/31)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Cour d’appel de Mons
      
         Pääasian asianosaiset
      
      
         Valittaja: Mydibel SA
      
         Vastapuoli: Belgian valtio
      
         Tuomiolauselma
      
      
                  1)
               
               
                  Jos ennakkoratkaisua pyytäneen tuomioistuimen merkityksellisiä tosiseikkoja ja kansallista oikeutta koskevia oikeudellisia seikkoja koskevassa tarkastuksessa ei muuta ilmene, yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY, sellaisena kuin se on muutettuna 22.12.2009 annetulla neuvoston direktiivillä 2009/162/EU, 184, 185, 187 ja 188 artiklaa on tulkittava siten, että niissä ei aseteta velvollisuutta oikaista alun perin oikein vähennettyä kiinteistöön liittyvää arvonlisäveroa, kun kyseinen kiinteistö on ollut arvonlisäverottoman myynti- ja takaisinvuokrausliiketoimen (sale and lease back) kohteena pääasian kaltaisissa olosuhteissa.
               
            
                  2)
               
               
                  Direktiivin 2006/112, sellaisena kuin se on muutettuna direktiivillä 2009/162, 184, 185, 187 ja 188 artiklan tulkitseminen siten, että niissä asetetaan velvollisuus oikaista alun perin vähennetty arvonlisävero pääasian kaltaisissa olosuhteissa, on arvonlisäverotuksen neutraalisuuden ja yhdenvertaisen kohtelun periaatteiden mukaista.
               
            
         (1)  EUVL C 182, 28.5.2018.